stanford-oval/wikipedia huggingface dataset:
สแทร์เวย์ทูเฮฟเวิน

| "สแทร์เวย์ทูเฮฟเวิน"> เพลงโดยเลด เซพเพลิน.จากอัลบั้ม'Led Zeppelin IV' |
| --- | --- |
วางจำหน่าย: 8 พฤศจิกายน ค.ศ. 1971 (1971-11-08)
บันทึกเสียง: 1971
สตูดิโอ: ไอส์แลนด์สตูดิโอส์, กรุงลอนดอน
แนวเพลง: ฮาร์ดร็อก โฟล์กร็อก โปรเกรสซีฟร็อก
ความยาว: 7:55
ค่ายเพลง: แอตแลนติก
ผู้ประพันธ์เพลง: จิมมี เพจ โรเบิร์ต แพลนต์
โปรดิวเซอร์: จิมมี เพจ
สแทร์เวย์ทูเฮฟเวิน (อังกฤษ: Stairway to Heaven) เป็นเพลงจากวงร็อกสัญชาติอังกฤษ เลด เซพเพลิน วางจำหน่ายในช่วงปลาย ค.ศ. 1971 เพลงได้แต่งขึ้นโดยจิมมี เพจ มือกีตาร์เอกของวง และโรเบิร์ต แพลนต์ นักร้องนำวง ในอัลบั้ม The untitled fourth studio หรือที่มักเรียกกันว่า Led Zeppelin IV เพลงได้รับยกย่องให้เป็นหนึ่งในเพลงร็อกที่ยิ่งใหญ่ที่สุดตลอดกาล และถือเป็นหนึ่งในเพลงประจำวง (Signature song) เลด เซพเพลิน อีกด้วย
โครงสร้างของเพลงประกอบด้วยสามส่วนหลัก ส่วนแรกเป็นจังหวะบรรเลงกีตาร์อคูสติกในจังหวะช้า ๆ แล้วค่อย ๆ ไล่ระดับเสียงและจังหวะให้เร็วขึ้นเรื่อย ๆ ด้วยน้ำเสียงของกีตาร์ไฟฟ้า ในส่วนสุดท้ายเป็นทำนองที่หนักขึ้น ด้วยน้ำเสียงโซโล่กีตาร์แบบฮาร์ดร็อก ซึ่งมีทั้งการโซโล่ของเพจผสานกับเสียงร้องของแพลนต์ ก่อนจะจบเพลงด้วยประโยคที่ว่า "And she's buying a stairway to heaven"
"Stairway to Heaven" ได้รับการโหวตอันดับสาม ในปี ค.ศ. 2000 บนหัวข้อ 100 เพลงร็อกที่ยิ่งใหญ่ที่สุดตลอดกาล จากนิตยสาร วีเอช1 และอันดับ 31 บนหัวข้อ 500 เพลงที่ยิ่งใหญ่ที่สุดตลอดกาล จากนิตยสารโรลลิงสโตน "Stairway to Heaven" ยังเป็นเพลงที่ถูกขอจากสถานีวิทยุมากที่สุดของสหรัฐอเมริกาในช่วงทศวรรษที่ 1970 แม้ว่าเพลงจะไม่ประสบความสำเร็จด้านยอดจำหน่ายเท่าที่ควร ในเดือนพฤศจิกายน ค.ศ. 2007 "Stairway to Heaven" ผ่านการโปรโมตและจัดจำหน่ายทางอินเทอร์เน็ตในอัลบั้ม Mothership ก็ได้ติดชาร์ตที่ 37 บนชาร์ตซิงเกิลแห่งสหราชอาณาจักร
ชาร์ต > ดิจิทัลดาวน์โหลด

| ชาร์ต (2007) | อันดับ |
| --- | --- |
New Zealand RIANZ Singles Chart: 13
Norwegian Singles Chart: 5
Irish Singles Chart: 24
UK Singles Chart: 37
US Billboard Hot Digital Songs Chart: 30
US Billboard Hot Singles Recurrents Chart: 16
Canadian Billboard Hot Digital Singles Chart: 17
EU Billboard Hot 100 Singles Chart: 79
Swiss Singles Chart: 17
Portuguese Singles Chart: 8
ชาร์ต (2008): อันดับ
Swedish Singles Chart: 57
German Singles Chart: 71
ชาร์ต (2010): อันดับ
German Singles Chart: 15
ชาร์ต > การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Italy (FIMI) | 2× Platinum | 100,000 |
| United Kingdom (BPI) | Platinum | 600,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
สโตนฮาร์ท

| สโตนฮาร์ท |
| --- | --- |

ผู้พัฒนา: Radiant Entertainment
ผู้จัดจำหน่าย: Radiant Entertainment
เครื่องเล่น: Microsoft Windows, macOS
วางจำหน่าย: ทั่วโลก: 25 กรกฎาคม พ.ศ. 2560
แนว: เกมสร้างเมือง
รูปแบบ: ผู้เล่นคนเดียว, ผู้เล่นหลายคน
สโตนฮาร์ท(อังกฤษ: Stonehearth) คือ เกมสร้างเมือง พัฒนาโดย Radiant Entertainment. เกมนี้ถูกปล่อยมาให้สำหรับ  Microsoft Windows และ macOS ในวันที่ 25 กรกฎาคม พ.ศ. 2560
เกมเพลย์

สโตนฮาร์ทเป็นเกมเกี่บวกับการผจญภัยและเอาชีวิตรอดในโลกแฟนตาซี สิ่งที่ผู้เล่นต้องทำก็คือช่วยเหลือกลุ่มคนเล็กๆ ตั้งแหล่งที่อยู่อาศัย ผู้เล่นจำเป็นต้องหาแหล่งอาหาร สร้างที่อยู่อาศัย ปกป้องคนในหมู่บ้าน และหาทางที่จะขยายหมู่บ้าน
↑  https://www.pcgamer.com/stonehearths-development-will-end-this-month-without-meeting-all-its-kickstarter-goals/
↑  Stonehearth ได้เข้ามาใน Steam Early Access https://www.stonehearth.net/steam-launch/ เก็บถาวร 2019-10-26 ที่ เวย์แบ็กแมชชีน
สแน็ป

| "สแน็ป (Snap)" |
| --- | --- |

เพลงโดยวรันธร เปานิล
จากอัลบั้มBliss
วางจำหน่าย: 12 กรกฎาคม พ.ศ. 2559
แนวเพลง: อิเล็กทรอนิกส์ ซินธ์ป็อป
ความยาว: 3:58
ค่ายเพลง: บ็อกซ์มิวสิก ในมิวสิกมูฟเอนเตอร์เทนเมนต์
ผู้ประพันธ์เพลง:  เพิ่มศักดิ์ พิสิษฐ์สังฆการ  สุดเขต จึงเจริญ  อนันต์ ดาบเพ็ชรธิกรณ์ 
โปรดิวเซอร์: เพิ่มศักดิ์ พิสิษฐ์สังฆการ

มิวสิกวิดีโอ
"สแน็ป" ที่ยูทูบ
 
"สแน็ป" (อังกฤษ: Snap) เป็นซิงเกิลเพลงของวรันธร เปานิล ผู้ประพันธ์คำร้อง คือ เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ ผู้แต่งทำนอง คือ เพิ่มศักดิ์ พิสิษฐ์สังฆการ, สุดเขต จึงเจริญ, อนันต์ ดาบเพ็ชรธิกรณ์, และคชภัค ผลธนโชติ ผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 12 กรกฎาคม พ.ศ. 2559
เพลงนี้ว่าด้วยการแอบชอบใครสักคน หากได้ใกล้ชิด แม้เพียงสั้น ๆ ก็มีความสุข จนอยากจะ "สแน็ป" (บันทึกภาพ) ช่วงเวลานั้นเอาไว้
เพลงนี้เป็นแนวอิเล็กทรอนิกส์และซินธ์ป็อป แต่มีจังหวะเร็วกว่าปรกติเล็กน้อย มีการใช้เครื่องสังเคราะห์เสียงโวโคเดอร์ (Vocoder) ในท่อนหลัง
การตอบรับ

จากการจัดอันดับของซี้ดเอฟเอ็ม เพลง "สแน็ป" ได้อันดับที่ 18 ในผังดนตรีเพลงยอดนิยม 20 เพลงประจำวันที่ 7 สิงหาคม พ.ศ. 2559 ซึ่งวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 18
JOOX Top Top 50 Thai Indie Chart: 9
สแนปแชต

| --- | --- |
ผู้ออกแบบ:  อีแวน สปีเกิล  บ็อบบี เมอร์ฟี  เร็จจี บราวน์ 
นักพัฒนา: บริษัทสแนป
วันที่เปิดตัว: กันยายน 2011; 13 ปีที่แล้ว (2011-09)
ระบบปฏิบัติการ: แอนดรอยด์  4.4 หรือมากกว่า   ไอโอเอส  10 หรือมากกว่า
ขนาด: 74.13 เมกะไบต์ (แอนดรอยด์)   259.1 เมกะไบต์ (ไอโอเอส)
ภาษา: 37 ภาษา
รายชื่อภาษาอังกฤษ, อาหรับ, เบงกอล, เดนมาร์ก, ดัตช์, ฟิลิปีโน, ฟินแลนด์, ฝรั่งเศส, เยอรมัน, กรีก, คุชราต, ฮินดี, อินโดนีเซีย, อิตาลี, ญี่ปุ่น, กันนาดา, เกาหลี, มลายู, มลยาฬัม, มราฐี, นอร์เวย์แบบ Bokmål, โปแลนด์, โปรตุเกส, ปัญจาบ, โรมาเนีย, รัสเซีย, จีนตัวย่อ, สเปน, สวีเดน, ทมิฬ, เตลูกู, ไทย, จีนตัวเต็ม, ตุรกี, อูรดู, เวียดนาม
ประเภท:  การแบ่งปันรูปภาพ  ระบบส่งข้อความทันที  การโทรศัพท์ภาพ  สื่อประสม 
สัญญาอนุญาต: ซอฟต์แวร์จำกัดสิทธิ์
เว็บไซต์: www.snapchat.com
สแนปแชต (อังกฤษ: Snapchat) เป็นแอปสื่อประสมและบริการส่งข้อความทันทีสัญชาติอเมริกันที่พัฒนาโดยบริษัทสแนป (เดิมมีชื่อว่า บริษัทสแนปแชต) ซึ่งแอปนี้ก่อตั้งโดยอีแวน สปีเกิล, บ็อบบี เมอร์ฟี และเร็จจี บราวน์ อดีตนักศึกษาจากมหาวิทยาลัยสแตนฟอร์ด ในเดือนกรกฎาคม ค.ศ. 2021 สแนปแชตมีผู้ใช้ที่ยังใช้งานทุกวัน 293 ล้านคน ซึ่งมีการเติบโตร้อยละ 23 ในหนึ่งปี โดยมีผู้ส่งสแนปเฉลี่ยในแต่ละวันมากกว่า 4 ล้านสแนป สแนปแชตเป็นแอปที่นิยมเล่นในรุ่นเด็ก โดยเฉพาะผู้ที่มีอายุต่ำกว่า 16 ปี ทำให้พ่อแม่หลายคนกังวลถึงความเป็นส่วนตัวของแอป
อ่านเพิ่ม

Kosoff, Maya (February 22, 2015). "2 dozen millennials explain why they're obsessed with Snapchat and how they use it". Business Insider. Axel Springer SE. สืบค้นเมื่อ April 10, 2017.
แหล่งข้อมูลอื่น

เว็บไซต์ทางการ
สเฟียร์ (กลุ่มดนตรีสัญชาติญี่ปุ่น)

สำหรับความหมายอื่น ดูที่ สเฟียร์ (แก้ความกำกวม)
| สเฟียร์ |
| --- | --- |
ที่เกิด: ประเทศญี่ปุ่น
แนวเพลง: เจ-ป็อป, ป็อป
ช่วงปี: พ.ศ. 2552 - ปัจจุบัน
ค่ายเพลง: Lantis

สมาชิก: ฮารูกะ โทมัตสึ มินาโกะ โคโตบูกิ อายาฮิ ทากางากิ อากิ โทโยซากิ

เว็บไซต์: www.planet-sphere.jp
สเฟียร์ (ญี่ปุ่น: スフィア; โรมาจิ: Sufia; อังกฤษ: Sphere) เป็นกลุ่มดนตรีเจ-ป็อปในประเทศญี่ปุ่น เกิดจากการรวมตัวกันของนักพากย์ในสังกัดของ Lantis ซึ่งจัดการโดยโซนี่ มิวสิก เอ็นเตอร์เทนเมนท์
สมาชิก

ฮารูกะ โทมัตสึ
มินาโกะ โคโตบูกิ
อายาฮิ ทากางากิ
อากิ โทโยซากิ
ผลงาน

ผลงานเพลงของสเฟียร์ ได้แก่
ผลงาน > อัลบั้ม

A.T.M.O.S.P.H.E.R.E (23 ธันวาคม 2552)
Spring is Here (16 มีนาคม 2554)
Third Planet (11 กรกฎาคม 2555)
4 colors for you (25 มิถุนายน 2557)
ผลงาน > ซิงเกิล

"Future Stream" (22 เมษายน 2552)
"Super Noisy Nova" (29 กรกฎาคม 2552)
"Kaze o Atsumete/Brave My Heart" (25 พฤศจิกายน 2552)
"Realove:Realife" (21 เมษายน 2553)
"Now Loading... Sky!!" (28 กรกฎาคม 2553)
"Moon Signal" (20 ตุลาคม 2553)
"Hazy" (5 พฤษภาคม 2554)
"LET・ME・DO!!" (27 กรกฎาคม 2554)
"High Powered" (26 ตุลาคม 2554)
"Non stop road/Ashita e no Kaerimichi" (25 เมษายน 2555)
"Pride on Everyday" (7 พฤศจิกายน 2555)
"GENESIS ARIA" (1 พฤษภาคม 2556)
"Sticking Places" (27 พฤศจิกายน 2556)
"Eternal Tours" (26 กุมภาพันธ์ 2557)
"Kasukana Hisokana Tashikana Mirai" (14 พฤษภาคม 2557)
แหล่งข้อมูลอื่น

เว็บไซต์ทางการ เก็บถาวร 2011-02-16 ที่ เวย์แบ็กแมชชีน (ญี่ปุ่น)
เว็บไซต์ทางการของ GloryHeaven เก็บถาวร 2011-09-27 ที่ เวย์แบ็กแมชชีน (ญี่ปุ่น)
สแตนด์แอนด์ซิงออฟแซมเบีย พราวด์แอนฟรี

| --- | --- |

เพลงชาติของ แซมเบีย
ชื่ออื่น: Lumbanyeni Zambia English: Stand yet Sing of Zambia, Proud and Free
ทำนอง: เอนอค ซอนตอนกา, ค.ศ. 1897
รับไปใช้: 14 กันยายน ค.ศ. 1973

ตัวอย่างเสียง
ไฟล์ ช่วยเหลือ
 
สแตนด์แอนด์ซิงออฟแซมเบีย พราวด์แอนฟรี (อังกฤษ: Stand and Sing of Zambia, Proud and Free; เบ็มบา: Lumbanyeni Zambia) เป็นเพลงชาติของแซมเบีย ทำนองเพลงชาติได้ยืมดนตรีจากเพลง นุโกซี ซิเกเล อีอาฟรีกา (ขอพระผู้เป็นเจ้าคุ้มครองแอฟริกา) เรียบเรียงทำนองโดย เอนอค ซอนตอนกา เมื่อ ค.ศ. 1897 บทร้องได้ประกาศใช้อย่างเป็นทางการในการประกาศเอกราชของชาติ บทร้องดังกล่าวมีเนื้อหาตรงข้ามกับของซอนตอนกา ที่ปรากฏในเนื้อร้องบทที่ 1 ของ เพลงชาติแอฟริกาใต้
ดูเพิ่ม

ดีสแต็มฟันเซยด์-อาฟรีกา
มุงกูอีบารีกีอาฟรีกา
เพลงชาติซิมบับเว
แหล่งข้อมูลอื่น

Zambia: Stand and Sing of Zambia, Proud and Free - Audio of the national anthem of Zambia, with information and lyrics
Zambian National Anthem
Stand and Sing of Zambia MIDI เก็บถาวร 2012-03-31 ที่ เวย์แบ็กแมชชีน
สแตนลีย์ ตง

สแตนลีย์ ตง หรือ ถัง จี่ลี่ (จีน: 唐季禮; พินอิน: Táng Jìlǐ อังกฤษ: Stanley Tong) เป็นผู้กำกับภาพยนตร์, ผู้ดำเนินงานสร้าง, ออกแบบฉากต่อสู้, เขียนบทภาพยนตร์ชาวฮ่องกงที่มีชื่อเสียงจากดารร่วมงานกับเฉินหลง จากภาพยนตร์เรื่อง วิ่งสู้ฟัด 3, 4 และ ใหญ่ฟัดโลก
ประวัติ

เขาเกิดวันที่ 7 เมษายน ค.ศ. 1960 ที่ฮ่องกง และได้เข้าศึกษาที่ประเทศฮ่องกง และประเทศแคนาดา
ผลงานภาพยนตร์

City Hunter (TBA) starring Huang Xiaoming
Vanguard หน่วยพิทักษ์ฟัดข้ามโลก (2020)
Kung Fu Yoga โยคะสู้ฟัด (2017) นำแสดงโดย เฉินหลง
The Patriot Yue Fei งักฮุย แม่ทัพพิทักษ์แผ่นดิน (精忠岳飞) (2013) (ละครโทรทัศน์)
CZ12 วิ่ง • ปล้น • ฟัด (十二生肖) (2012)
Fall in Love with You (偏偏爱上你) (2012) (TV series)
The Myth ผ่าทะลุฟ้า รักทะลุมิติ (神话) (2010) (ละครโทรทัศน์); credited as creative director
The Myth ดาบทะลุฟ้า ฟัดทะลุเวลา (神话) (2005)
Water Beauty (出水芙蓉) (2005) (TV series)
Boy & Girl (男才女貌) (2004) (TV series)
Ambition (壮志雄心) (2002) (TV series)
China Strike Force เหิรเกินนรก (雷霆战警 (2000)
Martial Law (1998) (TV series) (Episodes "Shanghai Express" and "This Shogun for Hire")
Mr. Magoo (1997)
Police Story 4: First Strike วิ่งสู้ฟัด 4 หรือ ใหญ่ฟัดโลก 2 (警察故事4 - 简单任务) (1996)
Rumble in the Bronx ใหญ่ฟัดโลก (红番区) (1995)
Once a Cop วิ่งสู้ฟัด ภาคพิเศษ ตอน ซือเจ้ฟัดเอง (超级计划) (1993)
Police Story 3: Super Cop วิ่งสู้ฟัด 3 (警察故事3 - 超级警察) (1992)
The Stone Age Warriors (魔域飞龙) (1991)
แหล่งข้อมูลอื่น

สแตนลีย์ ตง ที่อินเทอร์เน็ตมูวีเดตาเบส
Interview At FarEastFilms.com เก็บถาวร 2011-07-10 ที่ เวย์แบ็กแมชชีน
สโมกกีแบร์

โปสเตอร์ในปี 1944 เพื่อรณรงค์ให้ประชาชนช่วยป้องกันไฟป่าโดยดับกองไฟทันทีที่พบ
สโมกกีแบร์ (อังกฤษ: Smokey Bear) เป็นมาสคอตของกรมป่าไม้แห่งสหรัฐอเมริกา (United States Forest Service) ออกแบบขึ้นในปี ค.ศ. 1944 เพื่อใช้ในการประชาสัมพันธ์ให้ประชาชนเข้าใจถึงการป้องกันการเกิดไฟป่า ทั้งนี้เป็นการรณรงค์สืบเนื่องมาจากไฟป่าที่เกิดขึ้นทางชายฝั่งตะวันตกของสหรัฐในช่วงสงครามโลกครั้งที่สอง ที่เกิดจากการวางเพลิงจากเรือดำน้ำ เครื่องบินทะเล และบัลลูนโดยฝ่ายญี่ปุ่นตั้งแต่ปี ค.ศ. 1942
หมีสโมกกีเป็นหมีดำอเมริกัน สวมกางเกงยีนส์และหมวกเจ้าหน้าที่ป่าไม้ ออกแบบครั้งแรกโดยอัลเบิร์ด สตาห์ล ใช้ชื่อ สโมกกี ตามฉายาของ "สโมกกี" โจ มาร์ติน นักผจญเพลิงชาวนิวยอร์กที่พิการทางสายตาเนื่องการดับเพลิงในปี ค.ศ. 1922 ต่อมารูดี เวนเดลิน พนักงานของกรมป่าไม้ได้เป็นผู้รับผิดชอบงานออกแบบสโมกกีจนถึงปี ค.ศ. 1973
หมีสโมกกีกำลังว่ายน้ำเล่นในสถานที่จัดแสดง สวนสัตว์แห่งชาติ วอชิงตัน ดี.ซี.
ในปี ค.ศ. 1950 เจ้าหน้าที่ป่าไม้ได้ช่วยชีวิตหมีดำตัวหนึ่ง จากไฟป่าที่กินเนื้อที่ถึง 69 ตารางกิโลเมตรของป่าสงวนแห่งชาติลินคอล์นในรัฐนิวเม็กซิโก เจ้าหน้าที่ได้นำหมีตัวนั้นกลับไปที่ทำการ เพื่อฟื้นฟู และตั้งชื่อว่า สโมกกี ตามชื่อมาสคอตของกรม เรื่องราวของหมีสโมกกีกลายเป็นข่าวหนังสือพิมพ์ และถูกตีพิมพ์เรื่องราวในนิตยสารไลฟ์ มันถูกนำไปเลี้ยงดูที่สวนสัตว์แห่งชาติสมิทโซเนียน ในวอชิงตัน ดี.ซี. เป็นเวลา 26 ปี จนเสียชีวิตในปี ค.ศ. 1976 ในภายหลังกรมป่าไม้สหรัฐอเมริกาได้เลี้ยงดูลูกหมีกำพร้าอีกหลายตัว โดยใช้ชื่อว่า ลิตเติลสโมกกี (Little Smokey)
แหล่งข้อมูลอื่น

SmokeyBear.com
A collection of Smokey Bear-related media เก็บถาวร 2011-01-03 ที่ เวย์แบ็กแมชชีน
U.S. Forest Service National Symbols Program เก็บถาวร 2008-09-19 ที่ เวย์แบ็กแมชชีน
The Real Smokey Bear เก็บถาวร 2010-08-15 ที่ เวย์แบ็กแมชชีน - slideshow by Life magazine
Smokey Bear and Fire Prevention via US Forest Service
Inventory of the Rudolph Wendelin Papers, 1930 - 2005 เก็บถาวร 2010-07-15 ที่ เวย์แบ็กแมชชีน in the Forest History Society Library and Archives, Durham, NC
สเปคติโนมัยซิน

| --- | --- |

ข้อมูลทางคลินิก
ชื่อทางการค้า: Trobicin
ชื่ออื่น:  (2R,4aR,5aR,6S,7S,8R,9S,9aR,10aS) -4a,7,9-trihydroxy-2-methyl-6,8-bis (methylamino) decahydro-4H-pyrano[2,3-b][1,4]benzodioxin-4-one
AHFS/Drugs.com: โมโนกราฟ
ระดับความเสี่ยงต่อทารกในครรภ์:  US: B (ไม่มีความเสี่ยงในสัตว์)   
ช่องทางการรับยา: ฉีดเข้ากล้ามเนื้อ
รหัส ATC: J01XX04 (WHO) 
กฏหมาย
สถานะตามกฏหมาย:  US:  ไม่มีข้อมูล 
ตัวบ่งชี้
 ชื่อตามระบบ IUPAC (1R,3S,5R,8R,10R,11S,12S,13R,14S) -8,12,14-trihydroxy-5-methyl-11,13-bis (methylamino) -2,4,9-trioxatricyclo[8.4.0.03,8]tetradecan-7-one 
เลขทะเบียน CAS: 1695-77-8 Y
PubChem CID: 15541
DrugBank: DB00919 Y
ChemSpider: 14785 Y
UNII: 93AKI1U6QF
KEGG: D08526 Y
ChEBI: CHEBI:9215 N
ChEMBL: CHEMBL1167 Y
ECHA InfoCard: 100.015.374 
ข้อมูลทางกายภาพและเคมี
สูตร: C14H24N2O7
มวลต่อโมล: 332.35 g/mol g·mol−1
แบบจำลอง 3D (JSmol): Interactive image
 SMILES O=C1[C@@]2 (O[C@@H]3[C@@H](NC) [C@@H](O) [C@@H](NC) [C@H](O) [C@H]3O[C@@H]2O[C@@H](C1) C) O 
 InChI InChI=1S/C14H24N2O7/c1-5-4-6 (17) 14 (20) 13 (21-5) 22-12-10 (19) 7 (15-2) 9 (18) 8 (16-3) 11 (12) 23-14/h5,7-13,15-16,18-20H,4H2,1-3H3/t5-,7-,8+,9+,10+,11-,12-,13+,14+/m1/s1 Y Key:UNFWWIHTNXNPBV-WXKVUWSESA-N Y 
  7Y (what is this?)  (verify)
 สารานุกรมเภสัชกรรม
สเปคติโนมัยซิน (อังกฤษ: Spectinomycin; ชื่อการค้า: Trobicin) เป็นยาปฏิชีวนะชนิดหนึ่งในกลุ่มอะมิโนไกลโคไซด์ มีข้อบ่งใช้สำหรับรักษาโรคที่เกิดจากการติดเชื้อแบคทีเรียที่เป็นสาเหตุของหนองใน It is given by injection into a muscle.
สเปคติโนมัยซินเป็นยาปฏิชีวนะที่เป็นสารประกอบอะมิโนไซคลิตอล (Aminocyclitol) ที่ออกฤทธิ์โดยการยับยั้งการสังเคราะห์โปรตีนของแบคทีเรีย ทำให้แบคทีเรียขาดโปรตีนที่จำเป็นในการดำรงชีวิตและการเพิ่มจำนวน ส่งผลให้เซลล์แบคทีเรียนั้นตายในที่สุด อาการไม่พึงประสงค์ทั่วไปที่อาจเกิดได้จากการได้รับการรักษาด้วยสเปคติโนมัยซิน ได้แก่ เกิดอาการปวดบริเวณที่ได้รับการฉีดยา, ผื่น, คลื่นไส้, อาเจียน, ไข้,และนอนไม่หลับ ส่วนอาการไม่พึงประสงค์ที่รุนแรง คือ ปฏิกิริยาการแพ้ยา ยานี้ค่อนข้างปลอดภัยในการใช้ในหญิงตั้งครรภ์ และจัดเป็นยาทางเลือกหนึ่งในผู้ที่แพ้ยากลุ่มเพนิซิลลินหรือเซฟาโลสปอริน
สเปคติโนมัยซินถูกค้นพบในปี ค.ศ. 1961  โดยคัดแยกได้จากเชื้อแบคทีเรีย Streptomyces spectabilis ทั้งนี้ ยานี้ได้ถูกจัดเป็นหนึ่งในรายการยาจำเป็นขององค์การอนามัยโลก (World Health Organization's List of Essential Medicines) ซึ่งเป็นรายการยาที่มีประสิทธิภาพและความปลอดภัยสูง และมีความสำคัญเป็นลำดับแรกของระบบสุขภาพพื้นฐานของประชาชนในประเทศต่างๆ ราคาสำหรับการขายส่งของสเตรปโตมัยซินในประเทศกำลังพัฒนามีมูลค่าประมาณ 5 ดอลลาร์สหรัฐ ต่อขนาดยาที่ต้องใช้ในการบริหารยาหนึ่งครั้ง ปัจจุบันยานี้ไม่มีจำหน่ายในตลาดยาของสหรัฐอเมริกา
การใช้ประโยชน์ทางการแพทย์

สเปคติโนมัยซินถูกนำมาใช้ในการรักษาโรคหนองในในผู้ที่แพ้ยากลุ่มเพนิซิลลินหรือเซฟาโลสปอริน โดยการฉีดเข้าทางกล้ามเนื้อ ทั้งนี้ ยานี้ไม่มีจำหน่ายในสหรัฐอเมริกา
อาการไม่พึงประสงค์

อาการไม่พึงประสงค์ทั่วไปที่อาจเกิดขึ้น ได้แก่ อาการปวดบริเวณที่ได้รับการฉีดยา, ผื่น, คลื่นไส้, อาเจียน, ปวดท้อง, ไข้,และนอนไม่หลับ ส่วนอาการไม่พึงประสงค์ที่รุนแรง คือ ปฏิกิริยาการแพ้ยา
กลไกการออกฤทธิ์

สเปคติโนมัยซินออกฤทธิ์ยับยั้งการสังเคราะห์โปรตีนของเซลล์แบคทีเรีย โดยจะเข้าจับกับหน่วยย่อย 30 เอสของไรโบโซมของแบคทีเรีย ทำให้เกิดการแปรรหัสพันธุกรรมที่ผิดพลาด และส่งผลให้โปรตีนที่ได้จากการสังเคราะห์โปรตีนนี้มีลำดับกรดอะมิโนที่ผิดเพี้ยนไป ซึ่งจะไม่สามารถทำงานได้ ส่งผลให้เซลล์แบคทีเรียนั้นๆตายในที่สุด การดื้อต่อยาสเปคติโนมัยซินนั้นพบรายงานการเกิดขึ้นในเชื้อแบคทีเรีย Pasteurella multocida โดยเกิดการกลายพันธุ์ที่ตำแหน่ง S5 ของหน่วยย่อย 16 เอสของไรโบโซม
ชีวสังเคราะห์

ชีวสังเคราะห์ของสเปคติโนมัยซินนั้นมีความคล้ายคลึงกันกับยาอื่นในกลุ่มอะมิโนไกลโคไซด์ โดยเริ่มต้นจากการสร้างวงอิโนซิตอล (inositol ring) เช่นเดียวกัน จากนั้นกระบวนการต่างๆจะแตกต่างกันออกไปจนได้ผลิตภัณฑ์สุดท้ายเป็นสเปคติโนมัยซิน (ตามภาพประกอบ) โดยขั้นแรกของกระบวนนี้จะเป็นการรีดิวซ์ glucose-6-phosphate (1a) ด้วย NADH เป็นสารประกอบคีโตนที่ตำแหน่ง C2 (2a)  จากนี้สารประกอบคีโตนที่ได้จะถูกเปลี่ยนเป็นสารประกอบเอมีนปฐมภูมิ (primary amine group) โดยเอนไซม์ PLP และ glutamine transamination (3a) โดยกระบวนการนี้จะเกิดขึ้นซ้ำอีกที่ตำแหน่ง C4 เพื่อสร้างเอมีนปฐมภูมิตำแหน่งที่ 2 (4a) เมื่อได้หมู่เอมีนทั้งสองตำแหน่งแล้ว วงแหวนกลูโคสนี้จะถูกเติมหมู่เมธิล (methylation) จนได้เป็น S-adenosyl methionine จำนวน 2 โมเลกุล (5a) จากปฏิกิรยาการเติมหมู่เมธิลนี้จะทำให้วงกลูโคสนั้นสามารถเปลี่ยนไปเป็นวงอิโนซิตอล (inositol ring) ได้โดยใช้อาศัยเอนไซม์ inositol cyclase (6a) เพื่อทำให้เกิดการไฮโดรไลซ์ที่จะกำจัดหมู่ฟอสเฟตออกไป จนได้ผลิตภัณฑ์สุดท้ายของขั้นตอนนี้เป็นวงอิโนซิตอลที่จะใช้เป็นส่วนหนึ่งสำหรับการสังเคราะห์สเปคติโนมัยซินในขั้นตอนถัดไป (7a)
การสังเคราะห์โมเลกุลที่เป็นส่วนประกอบที่ 2 ของสเปคติโนมัยซินนั้นใช้สารตั้งต้นชนิดเดียวกันกับในขั้นตอนแรก คือ glucose-1-phosphate (1b) ซึ่งจะถูกเปลี่ยนเป็น TDP glucose โดยเอนไซม์ TDP synthase (2b) จากนั้น TDP glucose ที่เกิดขึ้นนี้จะถูกดึงหมู่ไฮดรอกซิลออกที่ตำแหน่ง C6 โดยเอนไซม์ hydratase enzyme (3b) แล้วถูกรีดิวซ์ต่อด้วย NADH ที่ตำแหน่ง C4 จนได้เป็นสารประกอบคีโตน (4b) จากนั้น PLP และ glutamine จะเปลี่ยนสารประกอบคีโตนดังกล่าวไปเป็นสารประกอบเอมีนปฐมภูมิ (primary amine group) (5b) ถัดจากนั้นหมู่เอมีนที่เกิดขึ้นจะถูกดึงออกไปจากโมเลกุลโดยเอนไซม์ deaminase (6b) ในกระบวนการสร้างสารในภาพ 6b นี้จะมีการเกิดปฏิกิริยารีดักชันเกิดขึ้นอีก 2 ครั้งที่ตำแหน่ง C4 และ C3 โดยอาศัย NADH จำนวน 2 โมเลกุลในการเข้าทำปฏิกิริยา จนได้ผลิตภัณฑ์สุดท้ายเพื่อใช้ในการสังเคราะห์สเปคติโนมัยซิน
โมเลกุลที่เกิดจากการสังเคราะห์ใน 2 ช่องทางดังข้างต้นจะเข้าทำปฏิกิรยากัน โดยการกำจัดหมู่ TDP แล้วเกิดปฏิกิริยากันจนได้ผลิตภัณฑ์สุดท้ายเป็นสเปคติโนมัยซิน
สเปคติโนมัยซินเป็นสารกลุ่มอะมิโนไซคลิตอล ซึ่งมีความสัมพันธ์กันกับอะมิโนไกลโคไซด์ การผลิตสเปคติโนมัยซินในเชิงอุตสาหกรรมนั้นจะได้จากการบ่มเชื้อแบคทีเรีย Streptomyces spectabilis ส่วนในธรรมชาตินั้น สเปคติโนมัยซินสามารถสร้างได้จากจุลชีพหลายชนิด รวมไปถึงไซยาโนแบคทีเรียและพืชอีกหลายชนิด โดยส่วนที่ควบคุมการสร้างสเปคติโนมัยซินนี้มีชื่อว่า เอสพีซี โอเปอรอน (spc operon) จะอยู่ในจีโนม หรือพลาสโตม หรือพลาสมิด ซึ่งส่วนใหญ่ยีน 2–10 ชนิดที่อยู่ติดกัน ซึ่งความต่างของขนาดโอเปอรอนนี้เป็นผลมาจากมีการกำจัดยีนเก่าออกไป หรือมียีนภายในนิวเคลียส (nuclear gene) เข้ามาทำหน้าที่ในส่วนนั้นๆแทน โดยการผลิตสเปคติโนมัยซินโดยจุลชีพในธรรมชาตินั้นมีจุดประสงค์หลักเพื่อป้องกันตัวเองจากการถูกกินหรือทำลายโดยจุลชีพหรือพืชอื่น (antipredator adaptation)
ประวัติและการค้นพบ

สเปคติโนมัยซินถูกค้นพบครั้งแรกในปี ค.ศ. 1961 โดยคัดแยกได้จากเชื้อแบคทีเรีย Streptomyces spectabilis จากนั้นได้มีการผลิตออกจำหน่ายสู่ตลาดยาในปี ค.ศ. 2001
สโมสรกีฬาโมหันวาคาน

| --- | --- |

ชื่อเต็ม: สโมสรกีฬาโมหันวาคาน
Nickname: The Mariners
ก่อตั้ง: 15 August 1889; 135 ปีก่อน (15 August 1889) (as Mohun Bagan Sporting Club)
ประธาน: Swapan Sadhan Bose
เว็บไซต์: www.themohunbaganac.com 
สโมสรกีฬาโมหันวาคาน (อังกฤษ: Mohun Bagan A.C.) เป็นสโมสรกีฬาหลายชนิดจากเมืองโกลกาตาในประเทศอินเดีย ก่อตั้งในปี ค.ศ. 1889
ดูเพิ่ม

โมหันวาคานซูเปอร์ไจแอนต์
สโนว์พาโทรล

| สโนว์พาโทรล |
| --- | --- |
สโนว์พาโทรล, จากซ้าย-ขวา: Nathan Connolly, Gary Lightbody, Jonny Quinn, Tom Simpson, Paul Wilson
ข้อมูลพื้นฐาน
ที่เกิด: ไอร์แลนด์เหนือ
แนวเพลง: ออลเทอร์นาทิฟร็อก, พาวเวอร์ป็อป, อินดี้ร็อก
ช่วงปี: 1994–ปัจจุบัน
ค่ายเพลง: Fiction/Interscope (2003–present) Jeepster (1995–2001) Electric Honey (1997)

สมาชิก: Gary Lightbody Paul Wilson Jonny Quinn Nathan Connolly Tom Simpson
อดีตสมาชิก: Mark McClelland Michael Morrison

เว็บไซต์: snowpatrol.com
สโนว์พาโทรล (อังกฤษ: Snow Patrol) เป็นวงออลเทอร์นาทิฟร็อกไอร์แลนด์เหนือ ที่มีสมาชิกจากไอร์แลนด์เหนือและสก็อตแลนด์ ก่อตั้งวงที่มหาวิทยาลัยแห่งดันดีในปี 1994 ปัจจุบันวงอยู่ในกลาสโกว์ มีผลงาน 3 ชุดแรกของวงคือ อีพีชุด Starfighter Pilot และสตูดิโออัลบั้มอย่าง Songs for Polarbears และ When It's All Over We Still Have to Clear Up ที่ไม่ประสบความสำเร็จ สังกัดค่ายอีเลกทริกฮันนีย์และจีปสเตอร์ ตามลำดับ และเมื่อวงย้ายไปค่ายเพลงใหญ่ โพลีดอร์เรเคิดส์ พวกเขาออกผลงานในปี 2003 ชุด  Final Straw ที่มียอดขายระดับแผ่นเสียงทองคำขาว 4 แผ่นในสหราชอาณาจักร และถือเป็นครั้งแรกที่วงประสบความสำเร็จด้านยอดขายอย่างดี และตามมาด้วยความสำเร็จของอัลบั้ม Eyes Open ที่ออกในปี 2006 กับยอดขาย 4.7 ล้านชุดทั่วโลก มีเพลงดังอย่าง "Run", "Chasing Cars" และ "Signal Fire" ที่ถือเป็นเพลงฮิตที่สุดของวง
สโนว์พาโทรลยังได้รับการเสนอชื่อเข้าชิงรางวัลบริตอวอร์ดส และได้รับ 5 รางวัลมีทีเออร์ไอร์แลนด์มิวสิกอวอร์ดส ต่อมาในปี 2008 พวกเขาออกสตูดิโออัลบั้มชุดที่ 5 ชุด A Hundred Million Suns และออกอัลบั้มรวมเพลงชุด  Up to Now ในปี 2009 วงมียอดขายทั่วโลกกว่า 10 ล้านชุด
ผลงานอัลบั้ม

Songs for Polarbears (1998)
When It's All Over We Still Have to Clear Up (2001)
Final Straw (2003)
Eyes Open (2006)
A Hundred Million Suns (2008)
Fallen Empire (2011)
Wildness (2018)
The Forest Is the Path (2024)
สแต็ก (กีฬา)

สำหรับความหมายอื่น ดูที่ สแต็ก (แก้ความกำกวม)
| --- | --- |
สแต็กเรียงซ้อนแบบ 1–10–1
สมาพันธ์สูงสุด: International Sport Stacking Federation (ISSF) สหพันธ์กีฬาสแต็คนานาชาติ
ชื่ออื่น: กีฬาสแต็ค
เล่นครั้งแรก: 1981, โอเชียนไซด์ รัฐแคลิฟอร์เนีย สหรัฐ
ผู้เล่นที่ขึ้นทะเบียน: https://issf.online/ISSF-international/mobile/    618,394 (จำนวนผู้เข้าร่วมทั่วโลกกินเนสส์บุ๊กปี 2015)
ลักษณะเฉพาะ
การปะทะ: ไม่
ผู้เล่นในทีม: เดี่ยว, คู่, ทีม 4-5 คน
แข่งรวมชายหญิง: ใช่ แข่งแยกกัน
หมวดหมู่: ในร่ม กลางแจ้ง
อุปกรณ์: แก้ว, แผ่นรอง, ตัวจับเวลา
จัดแข่งขัน
ประเทศ ภูมิภาค: ทั่วโลก
โอลิมปิก: AAU Junior Olympic Games
สแต็ค (อังกฤษ: sport stacking, cup stacking, speed stacking, flash cup, cheetah cup, stack titan) คือกีฬาประเภทบุคคลหรือทีมชนิดหนึ่ง เกี่ยวข้องกับการเรียงแก้วหรือถ้วยพลาสติกที่ออกแบบมาพิเศษ ตามรูปแบบลำดับเฉพาะ โดยใช้เวลาให้น้อยที่สุด ซึ่งปัจจุบันกีฬาสแต็คได้เปิดกว้างและจัดการแก้ปัญหาเรื่องการผูกขาดทางธุรกิจอุปกรณ์กีฬา โดยการนำขององค์กรจัดตั้งเพื่อกำกับดูแลอย่างเป็นธรรมที่มีชื่อว่า  สหพันธ์กีฬาสแต็คนานาชาติ (International Sport Stacking Federation)
ซึ่งแต่เดิมมี สมาคมกีฬาสแต็คโลก (World Sport Stacking Association: WSSA) เป็นผู้เริ่มต้น แต่มีเงื่อนไขการผูกขาดของยี่ห้ออุปกรณ์กีฬา จึงได้มีองค์กรที่กำกับดูแลกีฬาสแต็ค 2 องค์กรหลักที่ได้รับการยอมรับจากหลายประเทศในปัจจุบัน
ผู้เข้าร่วมการแข่งขันสแต็คจะต้องเรียงซ้อนแก้วพลาสติกในลำดับที่กำหนดมาแล้ว ตัดสินแพ้ชนะโดยการจับเวลา ลำดับนั้นมักจะเป็นการเรียงซ้อนในรูปแบบพีระมิดแบบสามใบ หกใบ หรือสิบใบ กีฬานี้ทำให้เกิดประชาคมขนาดใหญ่ในยูทูบ ซึ่งผู้เล่นสแต็กจะอัปโหลดวิดีโอในเวลาที่ทำได้เร็วที่สุดของตนแบ่งปันให้ผู้อื่น
ประวัติ

กีฬานี้เดิมเป็นกิจกรรมชนิดหนึ่งในสมาคมเพื่อเด็กหญิงและเด็กชายแห่งอเมริกา (Boys & Girls Clubs of America) ในแคลิฟอร์เนียใต้ และได้รับความสนใจระดับชาติเมื่อ พ.ศ. 2533 ในรายการโทรทัศน์ เดอะทูไนต์โชว์สตาร์ริงจอห์นนี คาร์สัน (The Tonight Show starring Johnny Carson)  กีฬานี้คิดค้นโดยเวย์น กอดิเนต (Wayne Godinet)  ผู้ซึ่งแนะนำรูปแบบแรกสุดของการจัดเรียงและเรียกขานกีฬานี้ว่า "คารังโกคัปสแต็ก" (Karango Cup Stack) ในเวลาไม่นานกอดิเนตก็ได้รวมกลุ่มผู้เล่นในชื่อกลุ่มคัปสแต็ก หลังจากนั้น บ็อบ ฟอกซ์ (Bob Fox) ครูพละศึกษาได้นำกิจกรรมนี้มาพัฒนาให้เป็นกีฬาโดยกำหนดกฎกติกา และก่อตั้งสมาคมกีฬาสแต็กโลกขึ้นมาเพื่อดูแล เขายังก่อตั้งบริษัทสปีดสแต็กส์ (Speed Stacks) ร่วมกับหุ้นส่วน แลร์รี โกเออส์ (Larry Goers) เพื่อผลิตผลิตภัณฑ์กรรมสิทธิ์ที่เกี่ยวกับกีฬาสแต็ก รวมทั้งระบบจับเวลาที่จดสิทธิบัตรแล้วเรียกว่า สแต็กแมต (StackMat) ซึ่งนำไปใช้ในการแข่งขันปั่นลูกบาศก์ (speedcubing) ด้วย
การแข่งขันครั้งแรก ๆ ของกิจกรรมนี้จัดขึ้นเมื่อ พ.ศ. 2541 ที่โอเชียนไซด์ รัฐแคลิฟอร์เนีย และเดนเวอร์ รัฐโคโลราโด ปัจจุบันสมาคมกีฬาสแต็กโลกเป็นผู้จัดการการแข่งขันระดับโลกทั้งหมด ซึ่งครั้งแรกแนะนำโดยบ็อบ ฟอกซ์  เมื่อ พ.ศ. 2547 สมาคมเปลี่ยนชื่อกีฬานี้จาก cup stacking เป็น sport stacking ซึ่งอธิบายถึงความพยายามกำหนดให้เป็น "กีฬาแข่งขันชนิดหนึ่ง"
สมาคมกีฬาสแต็คประเทศไทย  เป็นผู้เดียวที่ได้รับสิทธิในการจัดการแข่งขันกีฬาสแต็กในประเทศไทย ก่อตั้งขึ้นเมื่อ พ.ศ. 2551 สมาคมนี้เป็นผู้จัดหาคัดเลือกตัวแทนของประเทศไทยเพื่อไปแข่งขันในระดับโลกต่อไปและเป็นกีฬาที่หลายประเทศชื่นชอบมาก
รูปแบบการแข่งขันทางการ

รูปแบบการแข่งขันกีฬาสแต็ก
แบบทั่วไป : 3-3-3, 3-6-3 และ Cycle
แบบพิเศษ : เล่นคู่และเล่นเป็นทีม
แหล่งข้อมูลอื่น

สมาคมกีฬาสแต็คประเทศไทย เก็บถาวร 2016-10-13 ที่ เวย์แบ็กแมชชีน
สมาคมกีฬาสแต็กโลก